Den 11. februar marcherede hæren ind i området fra sydøst og bevægede sig først i retning mod byen [[Heide]].<ref name="H213" /> Fra byen [[Albersdorf]] gennemførtes et mindre skinanfald i retning mod Heide, mens hovedhæren via byerne [[Süderhastedt]], [[Windbergen]] og [[Wolmersdorf]] drog syd på mod hovedbyen Meldorf<ref name="H213" /><ref name="L384" />, som blev indtaget og plyndret den 13. februar.<ref name="S377" /><ref name="L384" /> Felttoget var indtil da gået meget let, og den fremtrængende hær var ikke stødt på nogen bønder, som ikke havde villet underkaste sig eller kapitulere.<ref name="L384" /> Da Ditmarskens største byer allerede var blevet overvundet, anså mange danskere krigen for i praksis at være overstået. Kongen og hertugen besluttede imidlertid at drage nord på, mod Heide, for at opsøge bønderne her og besejre dem.<ref name="H213" /> Vejret var dårligt med sne og slud og fremrykningen blev forsinket af besværet med at få kanonerne gennem mudderet.<ref name="Cle135"/>
Historie